Kalvi kihistik
Kalvi kihistik (inglise Kalvi Member) on ordoviitsiumi ajastu Toila kihistu Volhovi lademesse kuuluv kihistik. Seda hakkas esimesena määratlema Karl Orviku aastal 1958. Kihistiku stratotüüp on Kalvi pank ja see on nime saanud Kalvi küla järgi. Kihistik on Toila kihistu kihistik, see lamab Künnapõhja kihistikul ja sellel lasub kohati Lahepera kihistik. Kihistiku moodustab hall kuni rohekashall argilliidiga sarnanev glaukoniiti sisaldav keskmise- kuni paksukihiline lubjakivi.